text: Thulesen Dahl er ikke sikker på sejr
  03 december 2015 kl. 14.35
  Selvom flere målinger tyder på et nej ved dagens afstemning, tør Dansk Folkepartis formand Kristian Thulesen Dahl ikke helt tro på en sejr.
  Kristian Thulesen Dahl afgav ved middagstid sin stemme på Thyregod Skole.
  Dansk Folkeparti anbefaler vælgene at stemme nej ved afstemningen om at afskaffe retsforbeholdet. De ønsker bla. ikke at afgive suverænitet og overlade det til de fremtidige Folketing, at skulle afgøre hvilke retsakter Danmark skal tilslutte sig, sammen med de andre EU lande.
  Formanden for Danmarks næststørste parti turde dog ikke sige at valget var afgjort på forhånd. Meningsmålingerne har svinget. I begyndelsen tydede det på et "Ja" - men efterhånden som vi nærmede os 3. december er det nej-siden der fører.
  Der er stadigt mange vælgere der er i tvivl om hvad de vil stemme, og det kan afgøre valget.
  
  
  